מוטי ששון

מוטי ששון (נולד ב-28 בפברואר 1947) הוא חבר מועצת העיר חולון שכיהן בעבר כראש העירייה.

ביוגרפיה
250px|ממוזער|מוטי ששון עם לילך מרקמן ודויד גרוסמן בפתיחת גן סיפור, פברואר 2014
ששון נולד וגדל בחולון להורים יוצאי חלב. הוא למד בבית הספר היסודי ביאליק בחולון ובתיכון קוגל בחולון ולאחר מכן המשיך ללימודי תואר ראשון בחוג להיסטוריה של המזרח התיכון ובחוגים לשפה וספרות ערבית באוניברסיטת תל אביב. בהמשך דרכו באקדמיה השלים לימודי תואר שני במינהל עסקים מהאוניברסיטה העברית בירושלים, ודוקטורנט בחוג למדע המדינה, תוך התמחות במדיניות ציבורית באוניברסיטת בר-אילן.

בשנים 1976–1984 שימש ששון מנהל מחלקת התקציבים ב.

בשנים 1984–1989 כיהן כסגן ראש עיריית חולון, יו"ר ועדת הכספים, יו"ר ועדת כ"א, יו"ר ועדת השקעות, חבר מועצת המנהלים בשתי חברות בת עירוניות וסגן ומ"מ יו"ר איגוד ערים לשירותי כבאות חולון, בת ים ואזור.

ששון התמודד לראשות העיר דרך מפלגת העבודה. בתחילת 2020 התפטר מחברותו במפלגה עקב משבר אמון בינו ליו"ר העבודה עמיר פרץ.

כהונתו כראש עירייה
ששון נבחר לראשונה לראשות העיר חולון בשנת 1993 ושימש בתפקיד משך 30 שנה.

במהלך כהונתו נוספו בעיר שטחים ירוקים וגנים. הוא פעל לבסס את תדמיתה בתור "עיר הילדים" הישראלית. לשם כך הוקמו מוזיאון הילדים חולון וכן גני סיפור ברחבי העיר (גן משחקים עם מוטיבים עיצוביים מספרי ילדים). בנוסף לכך הוקמו בימיו כראש העירייה פארק פרס, המדיטק, סינמטק חולון, המרכז הישראלי לאמנות דיגיטלית, המוזיאון הישראלי לקריקטורה ולקומיקס, מוזיאון הבובות, מוזיאון העיצוב וקניון חולון. על כל זאת ועוד זכתה חולון במשך חמש שנים ברציפות בציון של "חמישה כוכבי יופי" מטעם המועצה לישראל יפה, ובשנת 2000 זכתה בפרס היוקרתי בתחרות – "דגל היופי". בשנים שלאחר מכן זכתה העיר מספר פעמים נוספות ב"חמישה כוכבי יופי". בשנת 2008 זכתה חולון (יחד עם ראשון לציון, רמת גן, כפר תבור וכרמיאל) בתואר "עמית קריה יפה" המוענק על זכייה ב"חמישה כוכבי יופי" במשך 15 שנה ברציפות. העירייה בראשותו זכתה בפרסי ניהול תקציבי ובפרסי ניהול משק המים.

בשנת 2010 דירג מגזין "מונוקול" הבריטי את ששון במקום השני מבין עשרת ראשי העיר המובילים בעולם.

בשנת 2013 דירג מגזין "פורבס ישראל" את ששון במקום השני מבין עשרת ראשי העיר הטובים בישראל.

בשנת 2013 נבחר לתקופת כהונה חמישית בראשות עיריית חולון עם 62.9% מהקולות. סיעתו קיבלה 9 מנדטים והייתה הגדולה ביותר.

בנובמבר 2013 זכה באות אביר איכות השלטון בקטגוריית הרשות המקומית.

בינואר 2015 נחקר באזהרה, בחשד להטרדה מינית של שתי עובדות בעירייה. בנובמבר 2015 הודיעה הפרקליטות כי לאחר בדיקת חומר הראיות הוחלט לסגור את התיק מחוסר אשמה.

בבחירות לרשויות המקומיות שנערכו ב-30 באוקטובר 2018, נבחר ששון לקדנציה שישית כראש עיריית חולון עם 41% מהקולות. סיעתו קיבלה 6 מנדטים והיא הגדולה ביותר במועצת העיר.

בבחירות לרשויוות המקומיות שחלו ב-27 בפברואר 2024, הפסיד בבחירות לשי קינן לאחר כשלושים שנות כהונה בתפקידו. בבחירות אלה, ששון הגיע למקום השלישי מקולות הבוחרים, כאשר זכה ב-17.8% מהקולות.

ב-18 במרץ 2024 סיים ששון את תפקידו כראש עיריית חולון והחל לכהן כחבר מועצת העיר.

חיים אישיים

ששון הוא בן רביעי למשפחה בת שישה אחים.

ששון רווק.

קישורים חיצוניים

 מוטי ששון, האתר הרשמי


 מוטי ששון קיבל את "אות הגנת הסביבה" על פועלו בתחום החינוך והנוער, 25 במאי 2011




הערות שוליים

קטגוריה:ראשי עיריית חולון
קטגוריה:עובדי המוסד לביטוח לאומי
קטגוריה:זוכי אות אביר איכות השלטון
קטגוריה:זוכי פרס הגלובוס הירוק
קטגוריה:בוגרי בית הספר ביאליק (חולון)
קטגוריה:בוגרי תיכון קוגל
קטגוריה:בוגרי אוניברסיטת תל אביב
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1947